Fis-sena skolastika 2017 – 2018, l-istudenti ras għal ras fallew kważi 12-il ġurnata skola. Ċifri tal-Uffiċċju Nazzjonali tal-Istatistika dwar l-assenteiżmu juru li l-istudenti tilfu kważi 555,000 jum ta’ skola. L-Uffiċċju Nazzjonali tal-Istatistika innota li l-assenteiżmu żdiedu b’4.3 fil-mija meta mqabbel mas-sena skolastika ta’ qabel. Ż ied jgħid li kważi f’62 fil-mija tal-ġranet mitlufa, l-istudenti kienu awtorizzati biex ma jmorrux l-iskola. Miċ-ċifri provduti mill-awtoritajiet tal-edukazzjoni joħroġ li s-subien ifallu aktar mill-istudenti bniet. L-Istatistika turi wkoll li l-assenteiżmu fl-iskejjel tal-gvern u fl-iskejjel indipendenti żdied filwaqt li naqas fl-iskejjel tal-knisja. L-istatistika turi wkoll varjazzjoni sostanzjali fl-istudenti minn distretti differenti li jfallu l-iskola bl-ogħla rata hija tal-istudenti tan-naħa t’isfel statistikament magħrufa bhala s-Southern Harbour district.